**OSNOVNA ŠKOLA DR JOSIPA PANČIĆA**

**BRIBIR, KIČERI BB**

**OIB 42987580097**

 **POLUGODIŠNJI IZVJEŠTAJ O IZVRŠENJU FINANCIJSKOG PLANA**

**OSNOVNE ŠKOLE DR JOSIPA PANČIĆA BRIBIR**

* 1. **– 30.06. 2023. GODINE**

Bribir, srpanj 2023. godine

Polugodišnji izvještaj o izvršenju Financijskog plana za 2023. godinu sastavljen je prema odredbama Zakona o proračunu (NN 144/21) i Pravilnika o polugodišnjem i godišnjem izvještaju o izvršenju proračuna. Obrazloženje ostvarenih prihoda i rashoda za razdoblje od 01.01.2023. do 30.06.2023. godine obuhvaća opći i posebni dio financijskog plana i obrazloženje ostvarenja planiranih prenesenih viškova i pokrića manjkova. Škola nije imala zaduživanja, nije davala jamstva i izdatke po jamstvima, pa isti neće ni biti obuhvaćeni ovim izvještajem.

**SADRŽAJ I OBUHVAT ISKAZIVANJA PODATAKA**

**Polugodišnji izvještaj o izvršenju Financijskog plana za 2023. proračunsku godinu obuhvaća:**

**1.1. Opći dio izvješća o izvršenju financijskog plana**

**1.2. Posebni dio izvješća o izvršenju financijskog plana**

**1.3. Obrazloženje ostvarenja prihoda i rashoda**

**UVOD**

Na osnovu Zakona o proračunu (Narodne novine broj 87/08, 136/12, 15/15 i 144/21), Škola je dužna izraditi Financijski plan za iduću proračunsku godinu, te projekciju Financijskog plana za sljedeće dvije proračunske godine.

Školski odbor do kraja tekuće godine usvaja Plan za narednu godinu.
Financijski plan Škole za 2023. godinu izrađen je u skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije.

Financijskim planom omogućava se financiranje programa rada Škole. Pri sastavljanju Financijskog plana obavezno je pridržavati se zakonom propisane metodologije.

Škola je također izradila u tijeku 2023. godine **Prve izmjene i dopune** **Financijskog plana za 2023. godinu**, te sukladno usvojenom planu u nastavku daje se obrazloženje izvršenja istoga za razdoblje 01.01.2023. do 30.06.2023. godine.

**SADRŽAJ IZVJEŠTAJA O IZVRŠENJU FINANCIJSKOG PLANA**

1. **OPĆI DIO – tablice**
* Sažetak Općeg dijela
* Izvršenje prihoda i rashoda po ekonomskoj klasifikaciji
* Izvršenje prihoda i rashoda po izvorima financiranja
* Izvršenje rashoda po funkcijskoj klasifikaciji
* Izvršenje prenesenih viškova i manjkova

1. **POSEBNI DIO – tablice**
* Izvršenje rashoda po programskoj i ekonomskoj klasifikaciji te izvorima financiranja
1. **OBRAZLOŽENJE**

Obrazloženje izvršenja (ostvarenja) prihoda i rashoda u odnosu na ostvareno prethodne godine i u odnosu na planirano:

- Obrazloženje izvršenja općeg dijela (po ekonomskoj klasifikaciji i po

 izvorima financiranja)

- Obrazloženje ostvarenja plana prenesenog viška/manjka

- Obrazloženje rashoda po programskoj klasifikaciji

 **PRILOŽENE TABLICE**

 - Sažetak općeg dijela

 - Prihodi i rashodi po ekonomskoj klasifikaciji

 - Prihodi i rashodi po izvorima financiranja

 - Rashodi po funkcijskoj klasifikaciji

 - Rashodi po programskoj i ekonomskoj klasifikaciji te izvorima financiranja

 - Prenesena sredstva-ostvarenje plana-viškovi/manjkovi po izvorima i

 ekonomskoj klasifikaciji

Prilikom izrade financijskog plana prihodi i rashodi za 2023. godinu planirani su na razini podskupine (2. razina računskog plana), a u Izvještaju o izvršenju financijskog plana za 2023. godinu, ostvarenje se prati na razini odjeljka ekonomske klasifikacije (4. razina računskog plana). Izvještaj o izvršenju financijskog plana pokazuje jesu li sredstva utrošena u skladu s financijskim planom. U Izvještaju se daje informacija jesu li ostvareni planirani iznosi prihoda i rashoda, te je li izvršeno planirano pokriće manjka prihoda, odnosno da li je potrošen planirani preneseni višak prihoda.



 **1.3.1. OBRAZLOŽENJE OPĆEG DIJELA IZVJEŠTAJA O OSTVARENJU**

**FINANCIJSKOG PLANA**

**Obrazloženje ostvarenih prihoda u odnosu na planirane prihode u 1. Izmjenama i dopunama financijskog plana za 2023. godinu.**



**PRIHODI**

U nastavku ističemo odstupanja od plana na razini podskupine računskog plana (3. razina), za one prihode koji značajnije utječu na iskazivanje rezultata.

Prihodi od zajedničkih prihoda

Planirane prihode financira Primorsko-goranska županija, a odnose se na financiranje programa Školskog kurikuluma i program Zdravlje i higijena. Navedeni planirani prihodi nisu realizirani do 30.06.2023. godine. Početkom mjeseca srpnja Županija će izvršiti isplatu Školi po Zahtjevima za plaćanje te podmiriti rashode koji su nastali u prvoj polovici godine.

Vlastiti prihodi

Prihod od prodanih proizvoda ostvaren je u planiranim vrijednostima, a odnosi se na prodaju proizvoda učeničke zadruge.

Prihod od najma dvorane.

U prvoj polovici 2023. godine ostvarili smo prihod u odnosu na planirano indeks

61,66% .

Prihod od najma dvorane nije ostvaren u prvoj polovici 2022. godine, jer nismo

iznajmljivali školsku dvoranu zbog poštivanja epidemioloških mjera.

Prihodi za posebne namjene

Prihod za posebne namjene 65264 odnosi se na prihod od roditelja za produženi boravak. Škola ima organiziran produženi boravak za učenike od 1. do 4. razreda. Roditelji financiraju cijenu ručka 3,70 eura dnevno i 14 eura za materijalne troškove mjesečno. Indeks ostvareno u odnosu na godišnji plan iznosi 48,73% što odgovara polugodišnjem ostvarenju plana.

Prihodi za decentralizirane funkcije

Navedeni prihodi odnose se na prihode od Županije primorsko goranske kao našeg osnivača, za financiranje rashoda poslovanja. Indeks ostvarenja je u odnosu na prošlu godinu 100,47%, a u odnosu na godišnji plan 53,60% što znači da nismo imali odstupanja od planiranog i ostvarenog.

Prihodi pomoći

Prihodi od pomoći sastoje se od prihoda od Ministarstva i prihoda od Općine Vinodolske.

Prihod od Ministarstva znanosti i obrazovanja realiziran je u iznosu od 51,45% u odnosu na planirano u prvih 6 mjeseci. Međutim prihod u odnosu na isto razdoblje prethodne godine ima indeks 120,55%. Razlog povećanja je što je u 2023. godini Ministarstvo financiralo besplatne marende za sve učenike.

Prihodi od Općine Vinodolske u 2023. godini su u očekivanoj dinamici i iznose 48,47%.

Prihodi od prodaje nefinancijske imovine i naknade s osnova osiguranja

Planirani prihodi za refundacije šteta ostvareni su u cijelosti, s obzirom da smo imali 2 štete koje nam je refundiralo osiguravajuće društvo i to popravak krova i izljev vode.

Prihodi na kontu 72119 Ostali stambeni objekti ostvareni su prema planu, a odnose se na prihod od prodaje stana na kojem je postojalo stanarsko pravo.

**Obrazloženje ostvarenih rashoda u odnosu na planirane rashode u 1. Izmjenama i dopunama financijskog plana za 2023. godinu.**



U nastavku ističemo odstupanja od plana na razini podskupine računskog plana (3. razina), za one rashode koji značajnije utječu na iskazivanje rezultata.

**RASHODI**

312 OSTALI RASHODI ZA ZAPOSLENE

Ostali rashodi za zaposlene imaju indeks 77,08% u odnosu na planirano iz razloga što smo u prvoj polovici godine imali isplatu otpremnine zbog odlaska u mirovinu, a također je i iznos regresa povećan u odnosu na planirano. Rashodi u odnosu na ostvareno na prethodnu godinu veći su (indeks 213,57%) iz razloga što prethodne godine u navedenom razdoblju nismo imali isplata otpremnine i jubilarnih nagrada).

321 NAKNADE TROŠKOVA ZAPOSLENIMA

U odnosu na ostvareno na prethodnu godinu rashodi su veći (indeks 140,44%). Razlog odstupanja je povećana naknada za prijevoz na posao zbog potpisivanja novog Kolektivnog ugovora.

322 RASHODI ZA MATERIJAL ZA ENERGIJU

Rashodi za materijal i energiju u odnosu na ostvareno u prethodnom razdoblju su veći. Razlog odstupanja je što je u 2022. kupljeno manje namirnica za školsku marendu, dok je u 2023. godini školska marenda pripremana za sve učenike.

323 RASHODI ZA USLUGE

Rashodi za usluge ostvareno 2023. godine, u odnosu na ostvareno prethodne 2022. godine su u odstupanju te im indeks iznosi 129,99% . Razlog odstupanja je što je u 2023. godini usluga pripreme obroka za produženi boravak veća zbog skuplje cijene obroka, a i veći broj učenika koristi uslugu produženog boravka. Dok je indeks ostvareno na planirano 50,25%, što je u skladu sa planiranim.

329 OSTALI NESPOMENUTI RASHODI POSLOVANJA

Ostvareno u odnosu na prethodnu godinu indeks iznosi 46,39%. Razlog odstupanja je što smo u 2022. godini imali troškove sudskih pristojbi i certifikata. A razlog odstupanja ostvareno u odnosu na planirano je što Škola planira osiguranje zgrade, a u izvršavanju navedeni trošak ne prikazujemo mi već osnivač koji direktno plaća osiguranje zgrade osiguravatelju**.**

372 NAKNADE GRAĐANIMA I KUĆANSTVIMA

Naknade građanima odnose se na sufinanciranje prijevoza učenika socijalnom pedagogu. Nisu ostvarene prema planiranom iz razloga što je manji broj učenika koristio uslugu socijalnog pedagoga.

381 TEKUĆE DONACIJE

Rashodi ostvareni na ovom kontu odnose na nabavu higijenskih potrepština za djevojčice koje nismo planirali u 1. rebalansu 2023. a koje je prema odluci Vlade RH, financiralo Ministarstvo.

422 POSTROJENJA I OPREMA

Rashodi za nabavu opreme nisu realizirani prema planu. Nabavka opreme izvršiti će se u slijedećoj polovici godine prema mogućnostima, odnosno ako se ostvari prihod od najma dvorane.

424 KNJIGE

Planirani rashodi na ovom kontu odnose se na nabavu besplatnih udžbenika koji će se ostvariti tijekom mjeseca rujna.

 

Iz priložene tablice koja sadrži prihode i rashode prema izvorima financiranja, vidljivo je da su planirane vrijednosti gotovo u cijelosti ostvarene prema planu za polugodišnje razdoblje i to sveukupno prihodi 51,56%, te rashodi poslovanja 51,99%, osim rashoda koji se odnose na nabavu opreme (16,97%).

**Obrazloženje prenesenih viškova po izvorima i ekonomskoj klasifikaciji**







U tabličnom prikazu vidimo da su prema Odluci Školskog odbora o preraspodjeli prenesenog viška iz 2022. , preneseni viškovi planirani po izvorima u financijskom planu za 2023. godinu.

Prenesena sredstva utrošena su ukupno u postotku 45,87%, a ostatak će se utrošiti u drugoj polovici godine. Planirano pokriće manjka iz 2022. koje se odnosi na sudske presude u iznosu od 889,31 euro, ostvareno je 100% doznakom prihoda od Ministarstva.

**1.3.2. OBRAZLOŽENJE POSEBNOG DIJELA IZVJEŠTAJA O OSTVARENJU FINANCIJSKOG PLANA**

**Obrazloženje ostvarenih rashoda u odnosu na planirane rashode po programskoj klasifikaciji i po izvorima financiranja**

PROGRAM: 5301 OSNOVNOŠKOLSKO OBRAZOVANJE

A530101: OSIGURAVANJE UVJETA RADA

IZVOR: 321401 VLASTITI PRIHODI-**NAJAM DVORANE**

U priloženoj tablici po programskoj klasifikaciji vidljivo je da su ostvareni rashodi u odnosu na ostvareno 2022. godine indeks 1.658,82% . Razlog tako velikog odstupanja je nemogućnost najma školske športske dvorane u prvoj polovici 2022. godine radi poštivanja epidemioloških mjera. A ostvareni rashodi u 2023. godini u odnosu na planirano iznose 32,06%. Neutrošena sredstva od najma dvorane, realizirat će se u drugoj polovici 2023. godine.

A530106: **NABAVA UDŽBENIKA ZA UČENIKE OŠ**

IZVOR: 5214 POMOĆI – MINISTARSTVO

Nabava besplatnih udžbenika za učenike planirana je u drugoj polovici godine, tako da je ostvarenje u odnosu na planirano 0%.

A530107: **PREHRANA ZA UČENIKE U OSNOVNIM ŠKOLAMA**

IZVOR: 5214 POMOĆI - MINISTARSTVO

Prema Odluci Vlade RH, svi učenici osnovne škole imaju pravo na besplatne školske obroke. Navedena Odluka primjenjuje se od siječnja 2023. godine. Stoga u prethodnom razdoblju nema prikazanih vrijednosti.

PROGRAM: 5302 UNAPREĐENJE KVALITETE ODGOJNO OBRAZOVNOG SUSTAVA

A530202 **PRODUŽENI BORAVAK UČENIKA**

IZVOR: 4314 PRIHODI ZA POSEBNE NAMJENE

Škola ima organiziran produženi boravak učenika. Roditelji financiraju ručak i materijalne troškove. Ostvareni polugodišnji rashodi u odnosu na planirane iznose 49,70% što odgovara planu. Međutim, vidljivo je odstupanje ostvarenog ove godine u odnosu na prethodnu 2022. godinu (116,26%) iz razloga što je skuplja usluga pripreme ručka, a također i više učenika koristi uslugu produženog boravka.

IZVOR: 5214 POMOĆI

Općina Vinodolska financira plaću učiteljice u produženom boravku. Ostvareni polugodišnji rashodi u odnosu na planirane rashode iznose 54,45% i u skladu su s financijskim planom.

A530222 PROGRAMI ŠKOLSKOG KURIKULUMA

IZVOR: 111 OPĆI PRIHODI I PRIMICI **– PGŽ PREMA UGOVORU**

Ostvareni rashodi u 2023. godini u odnosu na planirano i ostvareno u prethodnom razdoblju su veći iz razloga što smo tijekom prvog polugodišta 2023. godine prema potrebi, nabavili više materijala za programe školskog kurikuluma koji financira Primorsko-goranska županija.

IZVOR: 321401 VLASTITI PRIHODI – **ŠKOLSKA ZADRUGA**

Školska zadruga ostvaruje prihod izradom i prodajom vlastitih proizvoda. Ostvareni rashodi u 2023. godini u odnosu na ostvareno u 2022. godini iznose 188,68% iz razloga što smo u ovoj godini kupili više proizvoda za školsku zadrugu te knjižili rashod koji je pokriven prenesenim sredstvima iz prethodne godine.

IZVOR: 521401 POMOĆI **– ŠKOLSKI KURIKULUM-OPĆINA VINODOLSKA**

Općina Vinodolska financira programe školskog kurikuluma i to: sportska i ostala natjecanja učenika, prijevoz učenika u kazalište i na terensku nastavu, rashode obilježavanja Dana škole, poklone za odlične učenike te nabavu knjiga za školsku knjižnicu. Planirani rashodi realizirani su u manjem opsegu u dijelu plana koji se odnosi na rashode pokrivene prihodom iz 2023. godine i to 16,34%. Međutim rashodi koji su podmireni sa prenesenim sredstvima iz prethodne godine ostvareni su u iznosu od 79,35%, te će se planirane vrijednosti ostvariti do kraja godine.

A530240 **OSIGURANJE BESPLATNIH MENSTR. HIGIJENSKIH POTREPŠTINA**

IZVOR: 5214 POMOĆI - MINISTARSTVO

Rashodi ostvareni na ovom kontu odnose se na nabavu higijenskih potrepština za djevojčice koje nismo planirali u 1. rebalansu 2023. a koje je prema Odluci Vlade RH, financiralo Ministarstvo.

PROGRAM: 5308 KAPITALNA ULAGANJA U ODGOJNO OBRAZOVNU INFRASTUKTURU

K530801 **OPREMANJE USTANOVA ŠKOLSTVA**

Navedeni program u polugodišnjem razdoblju realiziran je u odnosu na planirano 27,51%. Planirana nabava opreme izvršiti će se u drugoj polovici godine.

**ZAVRŠNE ODREDBE**

Prijedlog polugodišnjeg izvještaja o izvršenju financijskog plana za 2023. godinu Osnovne škole dr. Josipa Pančića Bribir, dostavlja se Školskom odboru na usvajanje.

Nakon donošenja Odluke o prihvaćanju Prijedloga izvještaja o izvršenju financijskog plana, škola je dužna isti dostaviti osnivaču Primorsko-goranskoj županiji, te ga objaviti na svojim mrežnim stranicama.

Sastavni dio ovog Izvještaja o izvršenju financijskog plana su tablice koje se nalaze u privitku.

**Izvješće izradila: Ravnatelj:**

Anita Saftić-Turjak Goran Matić, prof.

**KLASA: 400-04/23-01/3**

**URBROJ: 2107-35-23-1**

U Bribiru, 12.07.2023.